קיליקס (מיתולוגיה)

קיליקס (ביוונית: Κίλιξ) היה נסיך פיניקי במיתולוגיה היוונית והאפונים של קיליקיה.
 דמותו 
היגינוס הזכיר את קיליקס בן אגנור כמי שיצא לחפש אחר אחותו החטופה אירופה כמו אחיו קדמוס ופויניקס, הגיע לקיליקיה ונשאר שם, ונתן לארץ את שמה.היגינוס , Fabulae, 178 (ראו במקור הלטיני ובתרגום לאנגלית) גם יואנס צצס הזכיר את קיליקס בן אגנור, אחי קדמוס ופויניקס, כנותן השם לקיליקיה.יואנס צצס, כיליאדס, 7.159–7.165 (ראו במקור היווני ובתרגום לאנגלית) לפי הרודוטוס, הקילקיים נקראו בעבר היפכֿאים (Ὑπαχαιοὶ – תת-קבוצה של אכאים), וקיבלו שמם מקיליקס בן אגנור, איש פיניקי.הרודוטוס, היסטוריות, 7.91 (ראו במקור היווני ובתרגום עברי)

פסאודו־אפולודורוס ציין שאגנור שלח את בניו, קדמוס, פויניקס וקיליקס, לחפש אחר אירופה, ואיים עליהם לא לחזור אם לא ימצואה, ולכן נשארו בארצות רחוקות; קיליקס נשאר בארץ ליד פיניקיה ולכל הארץ שהייתה כפופה לו בסמוך לנהר פירמוס (Pyramus), הוא קרא קיליקיה. הוא הוסיף שייתכן שתאסוס הוא לא בנו של פוסידון אלא בנו של קיליקס. בהמשך, סרפדון בן אירופה הסתכסך עם אחיו בכרתים, חבר לקיליקס שהיה במלחמה עם הליקיים, ולאחר שקיבל חלק מהארץ נעשה למלך ליקיה.פסאודו־אפולודורוס, ביבליותקה, 3.1.1–3.1.2

דיודורוס סיקולוס סיפר שקוריבס  בן יאסיון וקיבלי התחתן עם תבה  בת קיליקס (שהיא אולי האפונים לתבאי הקיליקית ).דיודורוס סיקולוס, ביבליותקה היסטוריקה, 5.48.5–5.49.3 (ראו במקור היווני ובתרגום לאנגלית) הוא גם הביא את דברי אוהמרוס, שסיפר שכשזאוס עלה למלכות, הוא הגיע בנדודיו לקיליקיה והכניע את קיליקס שליט האזור.דיודורוס סיקולוס, ביבליותקה היסטוריקה, 6.1.8–6.1.10 (ראו במקור היווני ובתרגום לאנגלית)

 הערות שוליים 

קטגוריה:פיניקים במיתולוגיה היוונית
קטגוריה:אפונימים